cyanic-selkie/wikianc huggingface dataset:
Χασιμότο Γκαχό
Ο Χασιμότο Γκαχό (橋本雅邦 — Τόκιο, 21 Αυγούστου 1835 - 13 Ιανουαρίου 1908) ήταν Ιάπωνας ζωγράφος και ένας από τους τελευταίους της σχολής Κανό.
Βιογραφία
Άνοιξε το πρώτο του εργαστήριο το 1860, αλλά οι οικονομικές και κοινωνικές αλλαγές της περιόδου Μέιτζι τον ανάγκασαν να αναζητήσει άλλους τρόπους για να εξασφαλίσει τα προς το ζειν. Εργάστηκε για την παραγωγή χαρτών για το Ιαπωνικό ναυτικό και, μεταξύ άλλων, ζωγράφισε βεντάλιες.
Το 1898, ο Γκαχό με τον Οκακούρα ίδρυσαν την Σχολή Καλών Τεχνών της Ιαπωνίας (本美術院) όπου και δίδαξε μέχρι και τον θάνατό του το 1908. Ως αποτέλεσμα της θέσης του ως καθηγητή στη σχολή τέχνης, ο Γκαχό είχε έναν αριθμό σημαντικών και γνωστών μαθητών όπως ο Γιοκοχάμα Ταϊκάν και ο Καγουάι Γκιικούντο.
Εξωτερικοί σύνδεσμοι
Κατηγορία:Ιάπωνες ζωγράφοι
Τζόζεφ Χιουμ
Ο Τζόζεφ Χιουμ (ή Ιωσήφ Χιούμ, όπως αναφέρεται στα ελληνικά) (αγγλικά: Joseph Hume) (22 Ιανουαρίου 1777–20 Φεβρουαρίου 1855) ήταν Βρετανός (Σκωτσέζος) γιατρός και ριζοσπάστης πολιτικός.
Βιογραφία - Ιατρική σταδιοδρομία
Ο Τζόζεφ Χιουμ γεννήθηκε στο Μόντροουζ, Angus της Σκωτίας. Σπούδασε ιατρική στο Πανεπιστήμιο του Εδιμβούργου και μετακόμισε στην Ινδία το 1797. Εκεί, διορίσθηκε, ως χειρουργός, σε σύνταγμα του βρετανικού στρατού, ενώ παράλληλα άσκησε και καθήκοντα διερμηνέα και γενικού επιτρόπου, λόγω των γνώσεών του σε ινδικές διαλέκτους.
Οι γνώσεις του, επίσης στη χημεία τον βοήθησαν να παρέχει προς τη διοίκηση μέθοδο για την ανάκτηση υγρής πυρίτιδας το 1802, κατά την έναρξη του δεύτερου αγγλομαρατινού πολέμου (εναντίον της Αυτοκρατορίας των Μαράτα), υπό τον Τζέραρντ Λέικ (Gerard Lake, 1st Viscount Lake, 1744–1808). Το 1808, ο Τζόζεφ Χιουμ παραιτήθηκε και επέστρεψε σπίτι με περιουσία της τάξης των, περίπου £ 40.000 (λιρών).
Μεταξύ 1808 και 1811, ταξίδεψε σε διάφορες περιοχές της Αγγλίας και της Ευρώπης και, το 1812, δημοσίευσε ποιήματα (με μορφή «κενού στίχου», blank verse) μετάφρασης της Κόλασης, του Δάντη.
Πολιτική σταδιοδρομία
Το 1812, εξαγόρασε έδρα στο Κοινοβούλιο του Ηνωμένου Βασιλείου για το Γουέιμαουθ (Weymouth, Dorset) της Αγγλίας και ψηφίστηκε ως συντηρητικός (Tory). Όταν διαλύθηκε η Βουλή ο χορηγός της θέσης αρνήθηκε να επιστρέψει τα χρήματα και ο Χιουμ άσκησε προσφυγή για να ανακτήσει μέρος αυτών των χρημάτων. Έξι χρόνια αργότερα, ο Χιουμ ξαναμπήκε στη Βουλή, κάνοντας παράλληλα γνωριμία με τον Τζέιμς Μιλ (James Mill ή James Milne, 1773–1836) και τους μεταρρυθμιστές της “σχολής” του Τζέρεμι Μπένθαμ. Εργάστηκε μαζί με τον Φράνσις Πλέις (Francis Place, 1771–1854), του Ουεστμίνστερ και άλλους φιλάνθρωπους προκείμενου να συμβάλουν στη βελτίωση της κατάστασης των εργαζόμενων τάξεων, δουλεύοντας κυρίως προς τη κατεύθυνση της δημιουργίας σχολείων με τη μέθοδο (Lancastrian system, Monitorial System) του καινοτόμου της δημόσιας εκπαίδευσης Τζόζεφ Λάνκαστερ (Joseph Lancaster, 1778–838) και συγκροτώντας ταμιευτήρια.
Το 1818, αμέσως μετά το γάμο του με την Miss Burnley, κόρη διευθυντή της Εταιρείας των Ανατολικών Ινδιών, επέστρεψε στο Κοινοβούλιο ως μέλος για την περιοχή Aberdeen Burghs, Borders, της Σκωτίας. Εξελέγη στη συνέχεια διαδοχικά εκπροσωπώντας το Μίντλσεξ της Αγγλίας το 1830, το Κιλκέννυ της Ιρλανδίας το 1837 και την περιοχή Montrose Burghs του Μόντροουζ Σκωτίας το 1842, αποβιώνοντας, εν υπηρεσία, αυτής της εκλογικής περιφέρειας.
Πολιτικές δράσεις
left|180px Από την ημέρα επανόδου του στο Κοινοβούλιο ο Χιουμ έγινε “αυτόκλητος φύλακας” για το δημόσιο ταμείο, προκαλώντας και φέρνοντας σε άμεση ψηφοφορία κάθε στοιχείο δημοσίων δαπανών. Το 1820, εξασφάλισε το διορισμό μιας επιτροπής αρμόδιας να αναφέρει σχετικά με την περισυλλογή των φορολογικών εσόδων. Ήταν πολύ δραστήριος και απέκτησε τη φήμη ως αυτός που δεν άφηνε σε ησυχία τους υπουργούς οικονομικών (Chancellors of the Exchequer). Ασκούσε έλεγχο στην υπερβολή και βοήθησε στη κατάργηση του χρεολυτικού κεφαλαίου.
Ήταν αυτός που έγινε η αιτία ώστε η λέξη «λιτότητα» να προστεθεί στο ριζοσπαστικό πρόγραμμα «ειρήνη και μεταρρύθμιση» (Peace, Retrenchment and Reform). Συνέχισε σε επιτυχή τακτική ενάντια στους παλιούς αντιεμπορικούς νόμους με τους οποίος παρεμποδίζονταν οι εργάτες και ευνοούνταν οι πλοίαρχοι. Οδήγησε στην κατάργηση των νόμων που απαγορεύουν την εξαγωγή μηχανημάτων και της πράξεων παρεμπόδισης για εργασία στο εξωτερικό. Συνεχώς διαμαρτύρονταν για τη μαστίγωση, που ίσχυε τότε στο στρατό, τη εξαναγκαστική στρατολόγηση - ναυτολόγηση των ναυτικών και τη φυλάκιση για χρέη.
Ήταν περίβλεπτος κατά το σάλο που ξεσηκώθηκε για το επονομαζόμενο “πορτοκαλί σχέδιο” (Orange plot) αναίρεσης του Γουλιέλμου Δ΄ υπέρ του Ερνέστου Αυγούστου Α΄, μεταξύ 1835 και 1836.
Μνημείο μνήμης Σκοτσέζων πολιτικών μαρτύρων
thumb|right|150px|Το μνημείο των «πολιτικών μαρτύρων» στο [[Εδιμβούργο.]]
Το 1837 ο Χιουμ ξεκίνησε ένα σχέδιο για τη δημιουργία του μνημείου Σκοτσέζων πολιτικών μαρτύρων.
Το μνημείο, ύψους 27 μέτρων έχει τη μορφή οβελίσκου, από ψαμμίτη χρώματος γκρι-μαύρου και χαραγμένα τα ονόματα των πέντε ανδρών:
Το Φεβρουάριο του 1852, έγιναν τα αποκαλυπτήρια και σε δεύτερο μνημείο Σκοτσέζων πολιτικών μαρτύρων, που και πάλι ξεκίνησε από τον Χιουμ στο κοιμητήριο Nunhead Cemetery, του Λονδίνου.
Ο Τζόζεφ Χιουμ και η Φιλελληνική Επιτροπή του Λονδίνου (1823-1826)
Ο Τζόζεφ Χιουμ υπήρξε επίσης μέλος της Φιλελληνικής Επιτροπής του Λονδίνου (αγγλικά: London Greek Committee ή London Philhellenic Committee, 1823-1826), η οποία ήταν κίνηση φιλελλήνων, που συστάθηκε, τον Μάρτιο του 1823 με κύριο σκοπό την υποστήριξη της ελληνικής Επανάστασης.
Η δράση του, ως διαχειριστής, για το ελληνικό δάνειο, το 1824, χαρακτηρίστηκε, το ελάχιστον, ως μη ιδιαίτερα λεπτεπίλεπτη και απετέλεσε τη βάση αναφορών για επιλήψιμη ανειλικρίνεια.
Θάνατος
thumb|right|200px|Ο τάφος του Τζόζεφ Χιουμ στο κοιμητήριο Kensal Green Cemetery του Λονδίνου
Κληρονομιά - απόδοση τιμών
Έκδοση μνήμης για τον Τζόζεφ Χιουμ, εκδόθηκε από το γιο του Τζόζεφ Μπέρνλι Χιουμ (Joseph Burnley Hume) στο Λονδίνο, το 1855. Ο γιος του Άλαν Οκτάβιαν Χιουμ (Allan Octavian Hume), διάσημος ορνιθολόγος, ο οποίος υπηρέτησε στη ινδική δημόσια διοίκηση υπήρξε επίσης ακτιβιστής κατά τη διάρκεια της καριέρας του, κυρίως για λογαριασμό της Ινδίας και συμμετείχε στην ίδρυση του Ινδικού Εθνικού Κογκρέσου.
Σύμφωνα με το βιβλίο History of the Silver Coinage of England του Hawkins, ένα νόμισμα “groat” (αξία τέσσερις πένες) ήταν γνωστό ως "Joey", προς τιμή του Τζόζεφ Χιουμ.
Επίσης άγαλμα του Χιουμ βρίσκεται στη γενέθλια πόλη του Montrose, Angus στην οδό “High Street of Montrose”, στο ύψος της συμβολής της με την οδό “Hume Street”.
Εξωτερικοί σύνδεσμοι
Χιουμ Χιουμ
Βαδδελεΐτης
Ο βαδδελεΐτης (αγγλ. baddeleyite) είναι ορυκτό οξείδιο του ζιρκονίου. Πήρε το όνομά του από τον Joseph Baddeley, ιδιοκτήτη φυτείας τσαγιού ο οποίος πρωτοπαρατήρησε το ορυκτό στη Σρι Λάνκα το 1892.
Εμφάνιση, παραγενέσεις
Είναι συνοδό ορυκτό σε καρμπονατίτες και κιμπερλίτες. Ανευρίσκεται επίσης και εντός συηνιτών, διαβάσες, γάββρους και παρενεσπαρμένος σε κοιτάσματα πολύτιμων λίθων. Κολλοειδής παραλλαγή του είναι ο καλντασίτης (caldasite), που ανευρίσκεται στην οροσειρά Poços de Caldas του Minas Gerais στη Βραζιλία.
Ορυκτά με τα οποία σχετίζεται είναι ο ιλμενίτης, ο απατίτης, ο μαγνητίτης, ο περοβσκίτης (μόνο στο μεταλλείο Γιακουπιράνγα, Βραζιλία), ο φθορίτης, ο νεφελίνης, το πυρόχλωρο και ο αλλανίτης (μόνο στην περιοχή Monte Somma, Ιταλία).
Έχει παγκόσμια εξάπλωση, αν και σε λίγες περιοχές είναι εκμεταλλεύσιμος. Σημαντικές εμφανίσεις του είναι στις περιοχές Rakwana και Balagonda της Σρι Λάνκα, στη χερσόνησο Κόλα της Ρωσίας, στο Γιακουπιράνγα (κοντά στο Σάο Πάολο, Βραζιλία), στην Ανγκόλα, τη Λαϊκή Δημοκρατία του Ζαϊρ, το σύμπλεγμα Bushveld στη Νότια Αφρική, στην Ιταλία (Βεζούβιος, Κοριλιάνο, Μόντε Σόμμα, Λάτιο, Λιγουρία, Πιεμόντε και Τοσκάνη), τη Μαδαγασκάρη (σε κοίτασμα σαπφείρων), τη Νορβηγία και αρκετές Πολιτείες των ΗΠΑ.
Βιβλιογραφία
0395511372
Βαδδελεΐτης
Βάλτερ Κριστάλλερ
Η ζωή του
Ο Βάλτερ Κριστάλλερ γεννήθηκε στο Berneck της Γερμανίας στις 21 Απριλίου 1893. Πριν από το 1914, ο Κριστάλλερ σπούδασε φιλοσοφία και πολιτική οικονομία και εν συνεχεία υπηρέτησε στο στρατό. Αργότερα κατά τη δεκαετία του '20, ακολούθησε ποικίλα επαγγέλματα. Το 1929 συνέχισε ακαδημαϊκές μελέτες που οδήγησαν στη διάσημη διατριβή του "Θεωρία Κεντρικών Τόπων" το 1933 (Μεταφράστηκε στα Αγγλικά το 1966). Στο τέλος της δεκαετίας του '30 κράτησε έναν βραχύβιο ακαδημαϊκό διορισμό στο Πανεπιστήμιο του Φρειβούργου και διατέλεσε το διάστημα 1937 – 1940 βοηθός στο τοπικό επιστημονικό Ινστιτούτο, με τον καθηγητή και μέλος του NSDAP, Theodor Maunz. Κατά τη διάρκεια του Β' Παγκοσμίου Πολέμου, μετακινήθηκε στην κυβερνητική υπηρεσία στο γραφείο προγραμματισμού και εδαφών του Χίμλερ. Αρμοδιότητα του Κριστάλλερ ήταν να συνταχτούν τα σχέδια για τη μετατροπή της οικονομικής γεωγραφίας των ανατολικών κατακτήσεων της Γερμανίας ("γενικό σχέδιο της ανατολής") - πρώτιστα για τις Τσεχοσλοβακία και Πολωνία, και σε περίπτωση που ήταν επιτυχημένα, την ίδια τη Ρωσία. Στο Κριστάλλερ δόθηκε η ειδική ευθύνη προγραμματισμού της Πολωνίας, και το έκανε χρησιμοποιώντας τη Θεωρία Κεντρικών Τόπων του ως ρητό οδηγό. Μετά από τον πόλεμο προσχώρησε στο Γερμανικό Κομμουνιστικό Κόμμα και έγινε πολιτικά ενεργός. Επιπλέον, αφιερώθηκε στη γεωγραφία του τουρισμού και ίδρυσε το 1950 μαζί με τον Emil Meynen τη Γερμανική Ομοσπονδία εφαρμοσμένης Γεωγραφίας (DVAG). Πέθανε στις 9 Μαρτίου 1969 στην πόλη Königstein.
Η Θεωρία των Κεντρικών Τόπων
Η βασική διαπίστωση ήταν ότι σε συνθήκες όπως αυτές των παραδοχών του Κριστάλλερ, δημιουργούνται πόλεις μεγάλου μεγέθους (κεντρικοί τόποi, ή περιοχές αγοράς), που συγκεντρώνουν ορισμένες αποκλειστικές κεντρικές λειτουργίες ανώτερου επιπέδου. Οι λειτουργίες αυτές εξυπηρετούν τόσο την ίδια την πόλη όσο και έξι μικρότερους κεντρικούς τόπους (ή περιοχές αγοράς), οι οποίοι βρίσκονται στις γωνίες ενός εξαγώνου, με γεωμετρικό κέντρο τη μεγαλύτερη πόλη. Οι οικισμοί δεύτερου επιπέδου με τη σειρά τους ενσωματώνουν δεύτερου επίπέδου λειτουργίες, που χωροθετούνται μόνο σε αυτές (και στην υπερκείμενη πόλη) και εξυπηρετούν τους οικισμούς αυτούς καθώς και έξι άλλους οικισμούς τρίτου, "χαμηλότερου", επιπέδου. thumb|left|200px|Δημιουργία των πολυγώνων επιρροής. Η διάταξη σε πολύγωνα, βασίζεται στην αρχή ότι αν δύο ισοδύναμες αγορές ανταγωνίζονται για την ίδια περιοχή επιρροής, σε βάθος χρόνου η ακτίνα επιρροής της κάθε μίας αγοράς, θα φτάνει μέχρι το μισό της απόστασης της από την ανταγωνίστρια αγορά. Συνεπώς, όταν οι κύκλοι επιρροής δύο τέτοιων αγορών αλληλεπικαλύπτονται σε ένα τμήμα τους, το κοινό αυτό τμήμα θα μοιραστεί τελικά διακριτά και ισοδύναμα στις δύο αγορές, με κριτήριο την απόσταση από αυτές.
Βιβλιογραφία
Κατηγορία:Γερμανοί επιστήμονες Κατηγορία:Χωροταξία - Πολεοδομία
Τζενέ
Η Τζενέ ή Ντζενέ (Djenné) είναι πόλη και αστική κοινότητα και έδρα της επαρχίας Τζενέ, στο κεντρικό Μάλι. Υπολογίζεται ότι το 2009 είχε 32.944 κατοίκους. Βρίσκεται 130 χιλιόμετρα νοτιοδυτικά από το Μοπτί, πρωτεύουσα της περιφέρειας, και 570 χιλιόμετρα βορειοανατολικά από το Μπαμακό, πρωτεύουσα του Μάλι. Η περιοχή κατοικείται από το 250 π.Χ. και η Τζενέ είναι μια από τις παλαιότερες πόλεις στην υποσαχάρια Αφρική. Λόγω της παραδοσιακής αρχιτεκτονικής της, η Τζενέ αποτελεί Μνημείο Παγκόσμιας Κληρονομιάς της UNESCO από το 1988.
Ιστορία
Ανασκαφές που πραγματοποιήθηκαν στο Τζενέ-Τζένο, 3 χιλιόμετρα νοτιοανατολικά της Τζενέ, δείχνουν ότι κατοικείται από το 250 π.Χ. Η ίδια η Τζενέ ιδρύθηκε το 800 μ.Χ. από εμπόρους και αναπτύχθηκε ως σημείο συνάντησης των εμπόρων. Η πόλη αναπτύχθηκε μαζί με το Τιμπουκτού και ανάμεσα στο 15ο και 17ο αιώνα, η πλειονότητα του εμπορείου αγαθών όπως αλάτι, χρυσός και σκλάβοι που διεξαγόταν στη Σαχάρα, περνούσε από τη πόλη. Και οι δύο πόλεις αποτελούσαν κέντρα ισλαμικών σπουδών. Η ακμή της Ντζενέ εξαρτώταν από το εμπόριο και έτσι όταν οι Πορτογάλοι έφτιαξαν εμπορικούς σταθμούς στις Αφρικανικές ακτές, η σημασία του εμπορίου μέσω της Σαχάρας και έτσι της Τζενέ μειώθηκε. Η πόλη κατακτήθηκε από τους Γάλλους το 1893, οι οποίοι τελικά επέλεξαν να κάνουν πρωτεύουσα της περιοχής το Μομπτί.
Η πόλη διαθέτει χαρακτηριστική προϊσλαμιστική και ισλαμική αφρικανή αρχιτεκτονική, με εκτεταμένη χρήση λάσπης. Το Μεγάλο Τέμενος της Τζενέ είναι το μεγαλύτερο κτίριο στο κόσμο από λάσπη. Κατασκευάστηκε την περίοδο 1906-1907 στη θέση ενός παλαιότερου τεμένους. Άλλα αξιοθέατα της πόλης είναι το ιστορικό κέντρο της και η αγορά της. Στο μνημείο παγκόσμιας κληρονομιάς πέρα από την ίδια της Τζενέ περιλαμβάνονται οι αρχαιολογικοί χώροι Τζενέ-Τζένο, Χαμπαρκετόλο, Τονομπά και Κανιανά.
Εξωτερικοί σύνδεσμοι
Κατηγορία:Πόλεις του Μάλι Κατηγορία:Μνημεία Παγκόσμιας Κληρονομιάς στο Μάλι
Κατάλογος διεθνών διαιτητών της FIFA
Ο κατάλογος διεθνών διαιτητών της FIFA είναι μια ετήσια έκδοση της παγκόσμιας λίστας των διεθνών διαιτητών της FIFA στις παραλλαγές ποδοσφαίρου που ελέγχονται από τη Διεθνή Ποδοσφαιρική Ομοσπονδία (FIFA) - ποδόσφαιρο (υπαίθριο ποδόσφαιρο), ποδόσφαιρο σάλας και ποδόσφαιρο άμμου. Τα μέλη του καταλόγου έχουν τα κατάλληλα προσόντα σε διεθνές επίπεδο και δικαιούνται να φορούν ένα σήμα FIFA στη στολή τους για το έτος κατά το οποίο έχουν καταχωριστεί.
Υποψηφιότητα
Οι χώρες μέλη της FIFA καλούνται ετησίως να διορίζουν άνδρες και γυναίκες διαιτητές για το ποδόσφαιρο, το ποδόσφαιρο σάλας και το ποδόσφαιρο άμμου. Η Επιτροπή Διαιτητών κάθε χώρας επιλέγει τους διαιτητές που θα είναι υποψήφιοι για τη FIFA.
Φυσική κατάσταση
Οι διαιτητές που έχουν οριστεί στον κατάλογο πρέπει να περάσουν δοκιμασίες φυσικής κατάστασης που αποτελούνται από μια σειρά σπριντ 40 μέτρων και μια διαλειμματική δοκιμασία που αποτελείται από σπριντ 75 μέτρων και διαδρομές ανάκτησης 2x 12,5 μέτρων. Οι βοηθοί διαιτητές που έχουν οριστεί στον κατάλογο πρέπει να περάσουν δοκιμές φυσικής κατάστασης που αποτελούνται από μια άσκηση CODA, μια σειρά σπριντ 30 μέτρων και μια διαλειμματική δοκιμασία που αποτελείται από σπριντ 75 μέτρων και 2x διαδρομές ανάκτησης 12,5 μέτρων.
Σήμα FIFA
Αφού επιλεγούν στον κατάλογο, οι διαιτητές λαμβάνουν σήμα από τη FIFA. Το σήμα υποδεικνύει την κατηγορία στην οποία έχουν καταχωριστεί - διαιτητής, βοηθός διαιτητή, διαιτητής ποδοσφαίρου σάλας ή διαιτητής ποδοσφαίρου άμμου. Κατά την έναρξη των αγώνων στην κατηγορία που έχουν οριστεί, ο διαιτητής αναμένεται να φορέσει το σήμα. Όταν ένας διαιτητής ελέγχει έναν αγώνα εκτός της κατηγορίας του (π.χ. ένας βοηθός διαιτητής που ενεργεί ως κεντρικός διαιτητής ή ένας διαιτητής ποδοσφαίρου σάλας που διαιτητεύει έναν αγώνα ποδοσφαίρου) το σήμα δεν φοριέται. Τα μέλη του καταλόγου γυναικών επιτρέπεται να εργάζονται σε διεθνείς αγώνες ανδρών μόνο εάν έχουν ολοκληρώσει τους ανδρικούς ελέγχους φυσικής κατάστασης. Η εγγραφή για πρώτη φορά αναφέρεται συχνά ως λήψη σήματος FIFA.
Ηλικία
Ένας διαιτητής πρέπει να είναι τουλάχιστον 25 ετών την 1η Ιανουαρίου για να είναι επιλέξιμος για υποψηφιότητα διεθνούς διαιτητή για το συγκεκριμένο ημερολογιακό έτος. Ένας βοηθός διαιτητής είναι επιλέξιμος σε ηλικία 23 ετών.
Το 2016, τα ανώτατα όρια ηλικίας για τον κατάλογο (45 ή 38 για τους αυτούς που ορίζονται για πρώτη φορά) καταργήθηκαν. Η FIFA διατηρεί το δικαίωμα να απαιτήσει από διαιτητές άνω των 45 ετών να υποβληθούν σε πρόσθετες τεχνικές αξιολογήσεις, καθώς και συγκεκριμένες ιατρικές εξετάσεις και εξετάσεις φυσικής κατάστασης κατά περίπτωση.
Ο Σάρκις Ντεριρτζιάν ήταν ο διαιτητής με τη μεγαλύτερη παραμονή στον κατάλογο της FIFA, για 20 χρόνια και 10 μήνες (Σεπτέμβριος 1962 - Ιούλιος 1983).
Εξωτερικοί σύνδεσμοι
Κατηγορία:Διαιτητές ποδοσφαίρου Κατηγορία:FIFA
Συνεργατική διακυβέρνηση
Συνεργατική ή συμμετοχική διακυβέρνηση (αγγλικά: collaborative governance) είναι η πολιτική που υποστηρίζει την επικοινωνία και συνεργασία του δημόσιου τομέα, του ιδιωτικού τομέα και της κοινωνίας με σκοπό την επίτευξη βελτιωμένων αποτελεσμάτων στην επίλυση προβλημάτων και στη λήψη αποφάσεων.
Η αποτελεσματική εφαρμογή των πρακτικών της συνεργατικής διακυβέρνησης μπορεί να συμβάλλει στην καλύτερη κατανόηση πολύπλοκων προβλημάτων με πολλούς εμπλεκόμενους, αλλά και στην ανάπτυξη αποτελεσματικότερης δράσης. Από την άλλη, οι διαδικασίες της συνεργατικής διακυβέρνησης μπορεί να είναι χρονοβόρες, μπορεί να μην καταλήξουν σε συμφωνία για λύσεις ή ακόμη και να μην εφαρμοστούν οι συμφωνημένες λύσεις.
Παραδείγματα εφαρμογής της συνεργατικής διακυβέρνησης αποτελούν η διαχείριση πλημμυρών και αστικής ανάπτυξης στην Αυστραλία,  όπως και ο επανασχεδιασμός του «Σημείου Μηδέν» (Ground Zero) στη Νέα Υόρκη.
Εξωτερικοί σύνδεσμοι
Κατηγορία:Συνεργασία
Art Angels
Το "Art Angels" είναι το τέταρτο άλμπουμ της Claire Boucher με το ψευδώνυμο Grimes. Κυκλοφόρησε σε ψηφιακή μορφή στις 6 Νοεμβρίου του 2015 από την 4AD και οι εκδόσεις CD, βινυλίου και κασέτας ακολούθησαν στις 11 Δεκεμβρίου του ίδιου χρόνου. Αν και η Boucher είχε ηχογραφήσει υλικό για το άλμπουμ που θα ακολουθούσε το "Visions" από το 2013, το αποτέλεσμα δεν της άρεσε και ως επακόλουθο ηχογράφησε καινούρια τραγούδια μέσα στο 2014. Το κομμάτι "REALiTi", το οποίο συμπεριλαμβανόταν στις πρώτες ηχογραφήσεις για το άλμπουμ, κυκλοφόρησε σε μορφή demo στις αρχές του 2015. Οι διθυραμβικές κριτικές που έλαβε, ώθησαν την Boucher να επαναηχογραφήσει το κομμάτι.
Ο άνδρας με το στραβό χείλος
Ο άνδρας με το στραβό χείλος ( (αγγλικός τίτλος: Man with the Twisted Lip), είναι ένα από τα 56 διηγήματα του σερ Άρθουρ Κόναν Ντόυλ με ήρωα τον ντετέκτιβ Σέρλοκ Χολμς, το έκτο από τα δώδεκα διηγήματα της συλλογής Οι περιπέτειες του Σέρλοκ Χολμς. Δημοσιεύτηκε για πρώτη φορά στο βρετανικό περιοδικό Strand τον Δεκέμβριο του 1891.
Art Angels
Το "Art Angels" είναι πιο προσιτό από τα προηγούμενα πειραματικά άλμπουμ της Boucher. Στο άλμπουμ εμφανίζονται η Ταϊβανέζα ραπερ Aristophanes και η Janelle Monáe. Δύο singles, τα "Flesh without Blood" και "SCREAM", κυκλοφόρησαν για να προωθήσουν το άλμπουμ. Το βίντεο κλιπ, το οποίο συνδύαζε τα κομμάτια "Flesh without Blood" και "Life in the Vivid Dream", κυκλοφόρησε στις 26 Οκτωβρίου του 2015 και σκηνοθετήθηκε από την ίδια τη Boucher. Στην πρώτη εβδομάδα κυκλοφορίας πουλήθηκαν 11.000 αντίτυπα.
Ο άνδρας με το στραβό χείλος
Ο συγγραφέας κατέταξε το διήγημα 16ο στον κατάλογο με τις δεκαεννέα αγαπημένες του ιστορίες του Σέρλοκ Χολμς.
Art Angels
Παραπομπές
Κατηγορία:Άλμπουμ του 2015
Ο άνδρας με το στραβό χείλος
Υπόθεση
Η ιστορία αρχίζει με μία φίλη της συζύγου του γιατρού Γουάτσον να έρχεται στο σπίτι του Γουάτσον, ανάστατη επειδή ο σύζυγός της, ο οποίος είναι οπιομανής, έχει εξαφανιστεί. Ο Γουάτσον τον βρίσκει σε ένα χαμαιτυπείο για οπιομανείς και τον στέλνει σπίτι. Ο Γουάτσον ανακαλύπτει έκπληκτος ότι ο Σέρλοκ Χολμς βρίσκεται επίσης σ'αυτό το φρικτό περιβάλλον, μεταμφιεσμένος και προσπαθεί να πάρει πληροφορίες για μια διαφορετική υπόθεση εξαφάνισης. Έτσι, ο Χολμς του αφηγείται την υπόθεση του Νέβιλ Σεντ Κλερ.
Ο Σεντ Κλερ είναι ένας εύπορος και αξιοσέβαστος άνθρωπος. Το σπίτι της οικογένειάς του βρίσκεται στην εξοχή, αλλά επισκέπτεται το Λονδίνο κάθε μέρα για επαγγελματικούς λόγους. Μια μέρα που ο κύριος Σεντ Κλερ ήταν στο Λονδίνο, η κυρία Σεντ Κλερ πήγε επίσης στο Λονδίνο και έτυχε να περάσει από έναν κακόφημο δρόμο κοντά στις αποβάθρες του Λονδίνου, όπου βρίσκονταν το χαμαιτυπείο για οπιομανείς. Σηκώνοντας το βλέμμα της, σε ένα παράθυρο του δεύτερου ορόφου του χαμαιτυπείου είδε τον σύζυγό της, ο οποίος εξαφανίστηκε αμέσως από το παράθυρο. μικρογραφία|Η κ. Σεντ Κλερ προσπαθεί να μπει στο χαμαιτυπείο. Προσπάθησε να μπει στο κτίριο αλλά την εμπόδισε ο ιδιοκτήτης. Ειδοποίησε την αστυνομία, αλλά δεν βρήκαν τον κύριο Σεντ Κλερ. Στο δωμάτιο όπου είχε δει τον σύζυγό της έμενε ένας βρώμικος, παραμορφωμένος ζητιάνος, γνωστός στην αστυνομία ως Χιου Μπόουν. Η αστυνομία θεώρησε ότι πρόκειται περί λάθους, όταν η κυρία Σεντ Κλερ παρατήρησε ένα κουτί με ξύλινα τούβλα παιχνιδιών που ο σύζυγός της είπε ότι θα αγόραζε για τον γιο τους. Σε πιο προσεκτική έρευνα βρέθηκαν μερικά από τα ρούχα του Σεντ Κλερ. Αργότερα, το παλτό του, με τις τσέπες γεμάτες με εκατοντάδες κέρματα, βρέθηκε στον Τάμεση, ακριβώς κάτω από το πίσω παράθυρο του κτιρίου.
Ο Χιου Μπόουν συνελήφθη αμέσως, αλλά αρνήθηκε οποιαδήποτε σχέση με τον Σεντ Κλερ. Αντιστάθηκε επίσης σε κάθε προσπάθεια να τον κάνουν να πλυθεί. Ο Χολμς αρχικά πίστεψε ότι ο Σεντ Κλερ είχε δολοφονηθεί και ότι ο Μπουν εμπλεκόταν στο έγκλημα. Έτσι ερευνούσε το χαμαιτυπείο μεταμφιεσμένος. Με τον Γουάτσον πηγαίνουν στο σπίτι του Σεντ Κλερ χωρίς νέα. Είναι αρκετές μέρες μετά την εξαφάνιση και η κ. Σεντ Κλερ τους ενημερώνει ότι εκείνη την ημέρα είχε λάβει γράμμα από τον σύζυγό της, γραμμένο από τον ίδιο, που της έλεγε να μην ανησυχεί. Αυτό αναγκάζει τον Χολμς να αναθεωρήσει τα συμπεράσματά του, οδηγώντας τον τελικά σε μια εκπληκτική λύση.
Ο Χολμς και ο Γουάτσον πηγαίνουν στο αστυνομικό τμήμα όπου κρατείται ο Χιου Μπουν. Βρίσκοντας τον Μπουν να κοιμάται, ο Χολμς πλένει το βρώμικο πρόσωπο του κοιμισμένου ζητιάνου - αποκαλύπτοντας τον Νέβιλ Σεντ Κλερ. μικρογραφία|250x250εσ|Ο Χολμς αποκαλύπτει τον Νέβιλ Σεντ Κλερ Έτσι αποκαλύπτεται ότι ο κ. Σεντ Κλερ έκανε διπλή ζωή, ως αξιοσέβαστος επιχειρηματίας και ως ζητιάνος. Στα νιάτα του, ήταν ηθοποιός και έπειτα δημοσιογράφος. Γράφοντας ένα άρθρο για την επαιτεία, είχε μεταμφιεστεί σε ζητιάνο για μια μέρα και συγκέντρωσε ένα εκπληκτικό χρηματικό ποσό. Οι δεξιότητες του ηθοποιού του επέτρεψαν να μεταμφιεσθεί και η μόρφωσή του να κάνει πνευματώδη σχόλια και αναφορές, με τα οποία ψυχαγωγούσε τους περαστικούς, που του πρόσφεραν γενναιόδωρα την ελεημοσύνη τους. Αργότερα, όταν βρέθηκε αντιμέτωπος με ένα μεγάλο χρέος, επέστρεψε στην επαιτεία για αρκετές ημέρες για να το ξεπληρώσει. Ο μισθός του στην εφημερίδα ήταν πενιχρός και, δελεασμένος από τις πολύ μεγαλύτερες αποδόσεις της επαιτείας, έγινε τελικά «επαγγελματίας» ζητιάνος. Τα έσοδά του ήταν τόσο πολλά ώστε μπόρεσε να παρουσιάζεται ως αξιοπρεπής κύριος, να αγοράσει σπίτι, να κάνει έναν καλό γάμο και να δημιουργήσει μια αξιοσέβαστη οικογένεια. Η γυναίκα και τα παιδιά του δεν γνώριζαν την κρυφή ζωή του και όταν συνελήφθη, φοβόταν την αποκάλυψη περισσότερο από τη φυλακή ή την αγχόνη. Αλλά καθώς δεν υπήρχε αδίκημα, αφέθηκε ελεύθερος και ο Χολμς και η αστυνομία συμφώνησαν να κρατήσουν το μυστικό του, υπό την προϋπόθεση ότι δεν θα ξανακούσουν για τον Χιου Μπόουν.
Η χρήση ουσιών
μικρογραφία|250x250εσ|Οπιομανείς στο [[Ανατολικό Λονδίνο|Ηστ Εντ του Λονδίνου, 1874.]] Ένα από τα θέματα που θίγονται στο κείμενο, και που ο Ντόιλ αναφέρει και σε άλλες ιστορίες του, είναι η χρήση ουσιών. Κατά τη χρονική περίοδο κατά την οποία γράφτηκαν οι ιστορίες, ο εθισμός στο όπιο ήταν επιδημία στο Λονδίνο. Κατά τον 19ο αιώνα, η πώληση οπίου ήταν νόμιμη, αλλά τα καταγώγια οπίου συχνά συνδέονταν με άλλα εγκλήματα και ύποπτες δραστηριότητες. Ο συγγραφέας περιγράφει πολλούς χαρακτήρες που έχουν εθισμό και καταστρέφουν τη ζωή τους τηρώντας αρνητική στάση απέναντι στις ουσίες, αλλά συγχρόνως, ο ίδιος ο Σέρλοκ Χολμς χρησιμοποιούσε περιστασιακά ακόμη και κοκαΐνη για να τονώσει τον εγκέφαλό του ή όταν έπληττε.
Ως γιατρός και αφηγητής των ιστοριών, ο δρ Γουάτσον είναι αντίθετος στη χρήση ναρκωτικών και αποδοκιμάζει έντονα Χολμς όταν το κάνει. Ωστόσο, φαίνεται επίσης ότι ο Χολμς είναι σε θέση να είναι παραγωγικός παρά τη χρήση ναρκωτικών και δεν απεικονίζεται τόσο αρνητικά όσο άλλοι εθισμένοι χρήστες στις ιστορίες.
Παραπομπές
Κατηγορία:Οι περιπέτειες του Σέρλοκ Χολμς
Ιωάννης Τοπαλίδης
Ο Γιάννης Τοπαλίδης (γεν. 1962) είναι Έλληνας παλαίμαχος ποδοσφαιριστής και από το 2001 βοηθός προπονητής της Εθνικής Ελλάδος, που με βασικό προπονητή τον Ότο Ρεχάγκελ το 2004 κατέκτησε το Ευρωπαϊκό πρωτάθλημα ποδοσφαίρου.
Βιογραφία
Ο Γιάννης Τοπαλίδης γεννήθηκε στις 24 Νοεμβρίου 1962 στη Στουτγάρδη και είναι ποντιακής καταγωγής. Στα εφηβικά του χρόνια βρέθηκε στη Γερμανία με την οικογένειά του ως μετανάστης. Εκεί αναζήτησε την τύχη του στο ποδόσφαιρο. Ως παίκτης αγωνιζόταν στη μεσαία γραμμή. Εθεωρείτο και δημιουργικός χαφ. Αγωνίστηκε σε ομάδες της Γ΄ Κατηγορίας. Μάλιστα, το 1983 η ομάδα στην οποία αγωνιζόταν, η Μπύρστατ κατέκτησε τον τίτλο.
Όταν σταμάτησε το ποδόσφαιρο, ασχολήθηκε με την προπονητική. Φοίτησε στη σχολή του Μάιντς και, ακολούθως, στη σχολή της Κολονίας, στην οποία εισήχθη με βαθμό άριστα. Αρχικά, εργάστηκε σε ομάδες των χαμηλών κατηγοριών. Το 1998, προσλήφθηκε στο προπονητικό τιμ της Χέρτα Βερολίνου, ομάδας της Μπούντεσλιγκα, στη θέση του ανιχνευτή ταλέντων.
Το 2001, όταν έμαθε ότι ο Ότο Ρεχάγκελ ανέλαβε την Εθνική Ελλάδος και πως αναζητούσε έναν Έλληνα γερμανομαθή βοηθό, βρήκε τον τρόπο να έρθει σε επαφή μαζί του. Αφού γνωρίστηκαν, προσλήφθηκε ως βοηθός προπονητή. Μαζί με τον Ρεχάγκελ πανηγύρισε την κατάκτηση του Ευρωπαϊκού πρωταθλήματος του 2004, στα γήπεδα της Πορτογαλίας. Τον Ιούνιο του 2010, ανακοίνωσε την αποχώρησή του από την Εθνική Ελλάδος, μετά τη λήξη του αγώνα Ελλάδα-Αργεντινή, στα πλαίσια της φάσης των ομίλων του Παγκοσμίου Κυπέλλου του 2010, το οποίο διεξήχθη στη Νότια Αφρική.
Ο Γιάννης Τοπαλίδης έχει δύο παιδιά και κατοικεί στη Γερμανία.
Ως ποδοσφαιριστής
Αγωνίστηκε σε αρκετές ομάδες Γ΄ Κατηγορίας της Γερμανίας, όπως:
Διακρίσεις ως παίκτης:
Ως προπονητής
Εργάστηκε στη Γερμανία σε συλλόγους Γ΄ και Δ΄ Κατηγορίας και της Μπούντεσλιγκα, πριν προσληφθεί ως βοηθός του Ρεχάγκελ στην Εθνική Ελλάδος:
Πηγές
Κατηγορία:Έλληνες ποδοσφαιριστές Κατηγορία:Μέσοι ποδοσφαιριστές Κατηγορία:Έλληνες προπονητές ποδοσφαίρου Κατηγορία:Προπονητές ποδοσφαίρου Χέρτα Βερολίνου Κατηγορία:Έλληνες προπονητές ποδοσφαίρου στο εξωτερικό
UTC−04:30
thumb|500x500px|UTC−04:30: Μπλε (Δεκέμβριος), Πορτοκαλί (Ιούνιος), Κίτρινο (όλο τον χρόνο), Μπλε - Θαλάσσιες εκτάσεις UTC−04:30 είναι η ζώνη ώρας που αφαιρεί 4:30 ώρες από τον Συγχρονισμένο Παγκόσμιο Χρόνο. Χρησιμοποιήθηκε μόνο στη Βενεζουέλα, από τις 9 Δεκεμβρίου 2007 ως την 1η Μαΐου 2016, οπότε επαναχρησιμοποιήθηκε η ζώνη ώρας UTC−04:00 μετά από απόφαση του προέδρου Νικολάς Μαδούρο.
Εξωτερικοί σύνδεσμοι
Κατηγορία:Μετατοπίσεις UTC
Δούκας του Μπεναβέντε
Ο Δούκας του Μπεναβέντε (ισπανικά: Duque de Benavente) είναι ένας κληρονομικός τίτλος των Ευγενών της Ισπανίας, συνοδευόμενος από την τίτλο του Άρχοντα, που παραχωρήθηκε το 1473 από τον Ερρίκο Δ´ στον Ροδρίγο Αλόνσο Πιμεντέλ, 4ο Κόμη του Μπεναβέντε.
Παραπομπές
Κατηγορία:Κατάλογοι δουκών
Γλουταρική οξυουρία τύπου 1
Ιστορία και χαρακτηριστικά
Η Γλουταρική Οξυουρία Τύπου 1 διαγνώστηκε για πρώτη φορά το 1975. Αδιάγνωστοι ασθενείς μπορούν να αναπτύξουν δυστονία κατά τη βρεφική ηλικία. Η ασθένεια είναι κληρονομική και για να παρουσιαστεί πρέπει και οι δύο γονείς να είναι φορείς (χωρίς την προϋπόθεση να είναι παθών) και τότε το παιδί έχει 25% πιθανότητα να είναι παθών.
Συμπτώματα
Η ασθένεια συνήθως παρουσιάζεται μετά τη γέννηση κατά τον τρίτο μέχρι τον τριακοστό-έκτο μήνα ζωής, χωρίς να υπάρχει οποιοδήποτε σημάδι αναγνώρισης της ασθένειας (ένα κύριο χαρακτηριστικό που πιθανόν αλλά όχι απαραίτητο να παρουσιάζεται σε αυτά τα βρέφη είναι η μακροκεφαλή). Η ασθένεια μπορεί να εμφανιστεί με επεισόδια όπως σπασμούς, υπνηλία (λήθαργο), οξέωση, υπογλυκαιμία συνήθως μετά από εμβολιασμούς και χειρουργικές επεμβάσεις ή και περιόδους που το βρέφος είναι νηστικό για αρκετές ώρες. Η Γλουταρική Οξυουρία τύπου Ι προκαλείται από κληρονομική ανεπάρκεια του συνενζύμου γλουταρυλο-α-δευροδρογενάση που συμμετέχει στα καταβολικά μονοπάτια των αμινοξέων λυσίνη, υδροξυλυσίνη (hydroxylysine) και τρυπτοφάνη. Η φυσική πρωτεΐνη αποτελείται από 2-9% σε λυσίνη και 0,6 με 2% τρυπτοφάνη. Αυτό το νόσημα προκαλείται από αυξημένα στον οργανισμό: γλουταρικό οξύ, 3-hydroxyglutaric acid, γλουτακονικό οξύ, και glutarylcarnitine και μπορεί να ανιχνευθεί με αέρια χρωματογραφία / φασματομετρία μάζας (οργανικά οξέα) ή φασματομετρίας μαζών (acylcarnitines).
Ανίχνευση και θεραπεία
Η Γλουταρική Οξυουρία τύπου Ι περιλαμβάνονται στον πίνακα των ασθενειών που σε ορισμένες χώρες όπως στη Γερμανία, στην Αυστρία, στο Φλαμανδικό μέρος του Βελγίου, στη Τσεχία, στη Δανία, στην Ουγγαρία, στην Ισλανδία, στην Ολλανδία, στην Πορτογαλία, στην Ισπανία και σε κάποιες πολιτείες της Αμερικής ανιχνεύεται με νεογνικό έλεγχο και με την ορθή θεραπεία αυτά τα παιδιά έχει αποδειχθεί ότι στην πλειοψηφία αναπτύσσονται φυσιολογικά. Η μεταβολική θεραπεία περιλαμβάνει δίαιτα χαμηλή σε πρωτείνες και πιο συγκεκριμένα σε χαμηλή λυσίνη. Τροφές που αποφεύγονται είναι κυρίως το ψάρι, το κρέας και υποπροϊόντα τους. Πολύ σημαντική είναι η χορήγηση καρνιτίνης και σκευασμάτων αμινοξέων (με χαμηλή τρυπτοφάνη και ελεύθερα λυσίνης) εφ' όρου ζωής. Η λ-καρνιτίνη βοηθά μεταξύ άλλων στο να αποβάλλονται μέσω των ούρων οι μεταβολίτες που δημιουργούνται στον οργανισμό, έτσι ώστε να αποφευχθεί συσσώρευση τους και ενδεχόμενα εγκεφαλοπάθειας. Υπάρχεί εντατικοποιημένη θεραπεία έκτακτης ανάγκης κατά τη διάρκεια των επεισοδίων οξείας φάσεως όπου ο ασθενής σταματά να τρέφεται με πρωτεΐνες και παίρνει υδατάνθρακες (μαλτοδεξτρίνη) για 24-48 ώρες. Σε αρκετές περίπτωσης ασθένειας οξείας φάσεως ο ασθενής πρέπει να εισαχθεί στο νοσοκομείο και να του χορηγηθεί ενδοφλέβια δεξτρόζη 10% (σε περίπτωση υπεργλυκαιμίας >150 mg/dL, χορηγείται ινσουλίνη), και να παρακολουθείται από έμπειρο ιατρό με ειδίκευση σε μεταβολικά νοσήματα σε συνεργασία με ειδικευμένη διαιτολόγο. Η δευτεροβάθμια δυστονία είναι συχνά δύσκολο να αντιμετωπιστεί, και η αποτελεσματικότητα των διαθέσιμων φαρμάκων δεν μπορεί να προβλεφθεί με ακρίβεια σε μεμονωμένους ασθενείς.
Στην Κύπρο επηρεάζει 1:20.000 γεννήσεις, αριθμός που θεωρείται σχετικά μεγάλος για σπάνια πάθηση, λαμβάνοντας υπόψη τον πληθυσμό της Κύπρου
Σταθμός Νέας Ιωνίας
Ο όρος Σταθμός Νέας Ιωνίας μπορεί να αναφέρεται:
347 Παριάνα
Η Παριάνα (Pariana) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,96. Ανακαλύφθηκε το 1892 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια.
Φυσικά χαρακτηριστικά
Η διάμετρος της Παριάνας υπολογίσθηκε σε 51,3 χιλιόμετρα (από δεδομένα του IRAS), ενώ η μάζα της εκτιμάται σε 141 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι M (μεταλλικός), ενώ το άλβεδό της είναι 0,175 (από δεδομένα του IRAS). Η Παριάνα περιστρέφεται γύρω από τον εαυτό της μία φορά κάθε 4 ώρες και 3 λεπτά. Η μέση θερμοκρασία στην επιφάνειά της εκτιμάται σε 105 περίπου βαθμούς Κελσίου κάτω από το μηδέν.
Κυτταρική διαφοροποίηση
Η κυτταρική διαφοροποίηση ή διαφοροποίηση είναι η διαδικασία με την οποία ένα κύτταρο μετατρέπεται σε ένα πιο εξειδικευμένο. Αυτό πραγματοποιείται μέσω γονιδιακής ρύθμισης που αναφέρεται στη διαδικασία ενεργοποίησης ενός γονιδίου για την παραγωγή μιας πρωτεΐνης (συνήθως).Η διαδικασία λαμβάνει χώρα αναρίθμητες φορές στους πολυκύτταρους οργανισμούς, από το ζυγωτό μέχρι σε ένα περίπλοκο σύστημα ιστών και οργάνων. Κατά τη διάρκεια της διαδικασίας στα αρχικά στάδια της εμβρυογένεσης, τα κύτταρα συνθέτουν συγκεκριμένες ποσότητες πρωτεϊνών, αποκτούν τα ιδιαίτερα χαρακτηριστικά τους και εξειδικεύονται στο να επιτελούν τις επιμέρους λειτουργίες τους. Ανάλογα με τις λειτουργίες που επιτελούν τα κύτταρα αποκτούν και το χαρακτηριστικό τους σχήμα.
Η πορεία της εξειδίκευσης των κυττάρων στον άνθρωπο ξεκινά ήδη από τη δέκατη μέρα της οντογένεσης, όπου τα πρώτα κύτταρα που δημιουργούνται είναι τα βλαστομερή. Τα βλαστομερή σχηματίζουν τρεις βλαστικές στιβάδες, οι οποίες είναι το εξώδερμα, το ενδόδερμα και το μεσόδερμα, από όπου θα προκύψουν τελικά οι τέσσερεις μεγάλες κυτταρικές ομάδες, οι οποίες είναι τα επιθηλιακά κύτταρα, τα μυικά κύτταρα, τα νευρικά κύτταρα και τα κύτταρα του συνδετικού ιστού.
Αυγή Θεσσαλονίκης
Η Αυγή είναι χωριό του νομού Θεσσαλονίκης του δήμου Λαγκαδά. Βρίσκεται βόρεια της λίμνης Βόλβη ανάμεσα στα χωριά Σοχός και Κρυονέρι, χτισμένη σε υψόμετρο 640 μέτρων στις πλαγιές του Βερτίσκου.
Πηγές
Κατηγορία:Δήμος Λαγκαδά Κατηγορία:Χωριά του νομού Θεσσαλονίκης
250
Η τρέχουσα σελίδα αφορά το έτος 250 κατά το Γρηγοριανό ημερολόγιο
Το έτος 250 (CCL) ήταν ένα κοινό έτος, το οποίο ξεκινούσε την Τρίτη. Εκείνη την εποχή ήταν γνωστό ως το έτος των Υπάτων Τραϊανού και Γράτου (ή, λιγότερο γνωστό, το έτος 1003 από Κτήσεως Κόσμου). Η ονομασία 250 έχει χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος ονομασίας των ετών στην Ευρώπη.
Αφρική
Κίνα
Αμερική
Θάνατοι
Κατηγορία:Έτη
Έλμορ Τζέιμς
Ο Έλμορ Τζέιμς (Elmore James, 27 Ιανουαρίου 1918 - 24 Μαΐου 1963) ήταν Αμερικανός μουσικός της μπλουζ, συνθέτης και κιθαρίστας.
Γεννήθηκε στο Λίντεν του Μισσισσιπή στις 27 Γενάρη του 1918, σαν Ελμορ Μπρουκς, νόθος γιος της Λιόλα Μπρουκς. Από μικρός άρχισε να μαθαίνει κιθάρα, παίζοντας σε χορούς και πανηγύρια της περιοχής. Το 1937 πήγε στο Μπελζόνι του Μισσισσιπή, όπου γνώρισε τον Σόνι Μπόι Γουίλιαμσον (Sonny Boy Williamson) και τον Ρόμπερτ Τζόνσον (Robert Johnson), με τους οποίους σχημάτισε μπλουζ μπάντα. Το 1947, μετά τη θητεία τους στο Ναυτικό κατά τον Δεύτερο Παγκόσμιο Πόλεμο, συνέχισε να εμφανίζεται με τον Σόνι Μπόι, τόσο ζωντανά όσο και στη ραδιοφωνική εκπομπή που είχε ο δεύτερος.
Το 1951 κυκλοφόρησε το κομμάτι Dust my Broom, που έφτασε στο νούμερο 9 του μαύρου Billboard και τον καθιέρωσε σαν κυρίαρχη μορφή του αστικού μπλουζ. Το 1954 μετακόμισε στο Σικάγο, τότε πρωτεύουσα του ηλεκτρικού μπλουζ, όπου έφτιαξε δική του μπάντα και έγραψε τα πιο γνωστά τραγούδια του, που θα γίνονταν κλασικά στο είδος, όπως Blues Before Sunrise, The Sky Is Crying και το Standing At The Crossroads.
Το 1962 εμφανίστηκε για λίγο στο Τζάκσον, ενώ τον επόμενο χρόνο γύρισε στο Σικάγο, όπου συνέχισε να εμφανίζεται, για μικρό όμως διάστημα καθώς στις 24 Μαΐου 1963 πέθανε από καρδιακή προσβολή.
Εξωτερικοί σύνδεσμοι
Κατηγορία:Μπλουζ μουσικοί
Πτολεμαίος Ανδρομάχου
Κύρια πηγή για τη ζωή του είναι ένας αποσπασματικός πάπυρος που φέρει την κωδική ονομασία pHaun 6. Γεννήθηκε περίπου το 269 / 266 π.Χ. Συμμετείχε στη Ναυμαχία της Άνδρου (245 π.Χ.) το 245 π.Χ., γεγονός που έλαβε χώρα κατά τη διάρκεια της βασιλείας του Πτολεμαίου Γ' και σε κάποια περίοδο της ζωής του είχε κάποιο σημαντικό αξίωμα στην Έφεσο. Υπάρχει περίπτωση να ταυτίζεται με τον Πτολεμαίο, γιο του Πτολεμαίου Β', που σφαγιάστηκε στην Έφεσο περίπου το 243 π.Χ. μαζί με την παλλακίδα του, την Ειρήνη.
Δείτε Επίσης
Κατηγορία:Δυναστεία των Πτολεμαίων Κατηγορία:Ελληνιστική περίοδος
Γκαστόν του Κανντάλ
O Γκαστόν, γαλλ. Gaston (1448 - 25 Μαρτίου 1500) από τον Οίκο του Γκραγύ ήταν κόμης τού Κανντάλ και τού Μπενώζ, ένας Γάλλος ευγενής που έζησε στις τελευταίες δεκαετίες τού Μεσαίωνα. Ανήκε στον πλάγιο κλάδο των Κανντάλ, από τον Οίκο των Γκραγύ της νότιας Γαλλίας. Ήταν δισεγγονός της Ισαβέλλας κόμισσας της Φουά.
Βιογραφία
Ήταν γιος τού Ιωάννη κόμη τού Κανντάλ της βόρειας Αγγλίας και της Μαργαρίτας Κέρντεστον, κόρης τού σερ Τόμας Κέρντεστον.
Ο Γκαστόν διαδέχθηκε τον πατέρα του ως κόμης τού Μπενώζ στη Γαλλία και διεκδίκησε τον τίτλο τού πατέρα του ως κόμης τού Κανντάλ (αγγλ. earl of Kendal, γαλλ. comte de Candale). Ο πατέρας του ως πρωτεύων τού Μπυς στη Γασκώνη ήταν υποτελής τού Άγγλου βασιλιά και έτσι πολέμησε εναντίον τού Καρόλου Ζ΄ της Γαλλίας. Ο Γκαστόν είχε μεταβεί στην Αγγλία, όπου τού δόθηκε η κομητεία τού Κανντάλ και έγινε ιππότης της Περικνημίδας. Τον Κάρολο Ζ΄ το 1461 τον διαδέχθηκε ο γιος του Λουδοβίκος ΙΑ΄ της Γαλλίας, που ήταν σε αντιδικία με τον πατέρα του. Ο νέος βασιλιάς συμπάθησε τον Γκαστόν και τον πήρε στην υπηρεσία του, έτσι ο Γκαστόν πήγε με το μέρος των Γάλλων τώρα. Ωστόσο ο Ιωάννης και οι απόγονοί του έφεραν τον τίτλο τού κόμη τού Κανντάλ.
Οικογένεια
Νυμφεύτηκε πρώτα τη 2η εξαδέλφη του Αικατερίνη των Φουά-Γκραγύ, κόρη τού Γκαστόν Δ΄ κόμη της Φουά και είχε τέκνα:
Όταν απεβίωσε η Αικατερίνη, ο Γκαστόν έκανε 2ο γάμο, με την Ισαβέλλα των Αλμπρέ, κόρη τού Αλαίν Α΄ κυρίου τού Αλμπρέ και είχε τέκνα:
Επίσης είχε τρία μη νόμιμα τέκνα.
Πηγές
Κατηγορία:Οίκος της Φουά
Φραντσέσκο Μολινάρι
Ο Φραντσέσκο Μολινάρι (Francesco Molinari, 8 Νοεμβρίου 1982-) είναι Ιταλός επαγγελματίας παίκτης του γκολφ. Κατέκτησε το πρωτάθλημα Όπεν γκολφ για το 2018, στην πρώτη σημαντική νίκη για ιταλό γκολφέρ. Την ίδια χρονιά κέρδισε το πρωτάθλημα BMW PGA Championship (6η νίκη του στο European Tour, και το Quicken Loans National, την πρώτη του νίκη της σειράς PGA Tour. Στις 29 Νοεμβρίου 2009, μαζί με τον μεγαλύτερο αδερφό του, Εντοάρντο, οδήγησε την Ιταλία στην πρώτη της νίκη σε Παγκόσμιο Κύπελλο, κατακτώντας το Παγκόσμιο Κύπελλο Omega Mission Hills στην Κίνα. Το 2010 κέρδισε το πρωτάθλημα WGC-HSBC Champions και εκπροσώπησε την Ευρώπη δύο φορές ως μέλος της ομάδας της Γηραιάς Ηπείρου σε δύο Κύπελλα Ράιντερ, το 2010 και το 2012. Το 2006 κατέκτησε το Όπεν της Ιταλίας, που ήταν και ο πρώτος σημαντικός τίτλος στην καριέρα του. Μετά την κατάκτηση του πρωταθλήματος Όπεν το 2018, όπου έπαιξε με τον Τάιγκερ Γουντς, ο Μολινάρι ανήλθε στην 6η θέση στην παγκόσμια κατάταξη του γκολφ, την υψηλότερη ως σήμερα στην καριέρα του.
Αποτελέσματα
{{legend|lime|Νικητής}} {{legend|yellow|Top 10}} {{legend|#eeeeee|Δεν έπαιξε}} CUT = έχασε στο half-way cut "T" = ισοφάριση
Results not in chronological order prior to 2015. {{legend|lime|Win}} {{legend|yellow|Top 10}} {{legend|#eeeeee|Did not play}} QF, R16, R32, R64 = Round in which player lost in match play "T" = Tied
Καριέρα στο PGA
* As of the 2016–17 season. ^ Molinari became member of the PGA Tour in 2015, so he is not included in the money list before that.
Ομάδες
Ερασιτεχνικό επίπεδο
Επαγγελματικό επίπεδο
Ryder Cup points record
348 Μέι
Η Μέι (May) είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,4. Ανακαλύφθηκε το 1892 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια.
Πολιτική ασφαλείας
Η πολιτική ασφαλείας είναι ένα έγγραφο στο οποίο περιγράφονται οι στόχοι ασφάλειας ενός οργανισμού, αναφορικά με την προστασία των πληροφοριακών συστημάτων και δικτύων καθώς και των πληροφοριών που τηρεί. Στην πολιτική ασφάλειας ενός οργανισμού περιγράφονται επίσης οι μηχανισμοί για την επίτευξη των παραπάνω στόχων.
Τα έγγραφα Πολιτικής Ασφάλειας περιλαμβάνουν τουλάχιστον: α) τις βασικές αρχές ασφάλειας, όπως εμπιστευτικότητα, διαθεσιμότητα δεδομένων, ορισμός κυρώσεων σε περιπτώσεις λαθών ή παραβάσεων, β) περιγραφή των πόρων που χρήζουν προστασίας (π.χ. εξοπλισμός, δεδομένα κλπ), γ) ορισμός των ατόμων που εμπλέκονται με την τήρηση της πολιτικής ασφάλειας, δ) ορισμός διαδικασίας εσωτερικού ελέγχου αναφορικά με τον έλεγχο ορθής εφαρμογής της πολιτικής ασφάλειας.
348 Μέι
Φυσικά χαρακτηριστικά
Η διάμετρος της Μέι υπολογίσθηκε σε 82,8 χιλιόμετρα (από δεδομένα του IRAS), ενώ η μάζα της εκτιμάται σε 595 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι άγνωστος, ενώ το άλβεδό της είναι 0,045 (από δεδομένα του IRAS). Η Μέι περιστρέφεται γύρω από τον εαυτό της μία φορά κάθε 7 ώρες και 23 λεπτά. Η μέση θερμοκρασία στην επιφάνειά της εκτιμάται σε 110 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Μει
Άγιος Θεοχάρης
Βίος
Σύμφωνα με την ορθόδοξη χριστιανική παράδοση, ο Θεοχάρης ήταν ορφανός από γονείς. Γύρω στο 1740 το Οθωμανικό κράτος βρισκόταν σε εμπόλεμη κατάσταση και ο Θεοχάρης συνελήφθη μαζί με άλλα αγόρια χριστιανών σε στρατόπεδο συγκέντρωσης. Εκεί τον ξεχώρισε, ο καδής (ισλαμικός δικαστής) της Νεαπόλεως (Νέβσεχιρ) Καππαδοκίας και του ανέθεσε εργασία στο υποστατικό του.
Ο δικαστής και η σύζυγός του αποφάσισαν να το κάνουν γαμπρό τους με τη θυγατέρα τους, με την προϋπόθεση όμως να γίνει μουσουλμάνος. Ο Θεοχάρης αρνήθηκε να αλλαξοπιστήσει. Ο Θεοχάρης με θάρρος απάντησε. «Αφέντη μου, εγώ γεννήθηκα χριστιανός, και δεν μπορώ να αρνηθώ την πίστη του Σωτήρα μου και των πατέρων μου». Ο δικαστής εξέλαβε την απάντηση ως προσβλητική και τον απείλησε με πείνα, βασανιστήρια και θάνατο.
thumb|right|220px|Το ιερό λείψανο του Αγίου Θεοχάρους στον ιερό ναό Αγίας Αικατερίνης Θεσσαλονίκης
Τότε ο ουρανός σκοτείνιασε και ξέσπασε μεγάλη καταιγίδα με βροντές και αστραπές, πού έκανε το απόσπασμα να αποπροσανατολισθεί και να παρασυρθεί από το ρεύμα, ενώ ο καιρός μέχρι τότε ήταν αίθριος. Τα ανωτέρω συνέβησαν το μεσημέρι της 20ης Αυγούστου 1740, και ήταν μεσημέρι όταν ο μάρτυρας παρέδωσε το πνεύμα. Η λεύκη εκείνη ονομάστηκε «κανλί-καβάκ», το οποίο σημαίνει «λεύκη αίματος», και για αρκετό χρόνο από τα σπασμένα κλαδιά της έρεε αίμα. Η λεύκη έγινε τόπος προσκυνήματος Οθωμανών και Ορθοδόξων.
Με την ανταλλαγή των πληθυσμών της συνθήκης της Λωζάνης, το 1923, τα λείψανα του Αγίου Θεοχάρους μεταφέρθηκαν στον ιερό ναό της Αγίας Αικατερίνης Θεσσαλονίκης, όπου βρίσκονται και σήμερα. Στο ναό εκτίθεται μόνιμα μέρος του δεξιού χεριού του αγίου, η δε μνήμη του εορτάζεται με περιφορά των λειψάνων στις 20 Αυγούστου.
Ναός του Αγίου Θεοχάρους έχει ανεγερθεί στον Ανισσαρά, Λιμένα Χερσονήσου Ηρακλείου.
== Υμνολογία == ᾿Απολυτίκιον.
῏Ηχος α´.
Ως ἀκλόνητος στῦλος, Νεομάρτυς Θεόχαρες, ἔφερες τὰ
ἄλγη, τὴν πεῖναν, φυλακάς τε καὶ μάστιγας· ἐδέθης ἐπ’
ἀλόγου καὶ εἰς γῆν, ἐσύρθης δι’ ἀγάπην τοῦ Χριστοῦ, ἐλιθάσθης,
''ἐκρεμάσθης, τελειωθείς, εἰς λεύκην τὴν τοῦ αἵματος. Χαίροις''
Νεαπολίτα ᾿Αθλητά, χαίροις σφραγὶς τῆς πίστεως, χαίροις
Θεσσαλονίκης θησαυρέ, φωστήρ Καππαδοκίας τε.
Εξωτερικοί σύνδεσμοι
Θεοχάρης Θεοχάρης Κατηγορία:Χριστιανοί μάρτυρες του 18ου αιώνα Κατηγορία:Χριστιανοί μάρτυρες θύματα ισλαμισμού
251
Θάνατοι
Κατηγορία:Έτη
Αικατερίνη της Φουά, κόμισσα του Κανντάλ
Η Αικατερίνη, γαλλ. Catherine (π. 1455 - πριν το 1494) από τον Οίκο των Φουά-Γκραγύ ήταν ευγενής Γαλλίδα.
Βιογραφία
Παντρεύτηκε τον 2ο εξάδελφό της Γκαστόν. Όταν η Αικατερίνη απεβίωσε, ο Γκαστόν έκανε το 1494 δεύτερο γάμο.
Οικογένεια
Νυμφεύτηκε τον 2ο εξάδελφό της Γκαστόν κόμη τού Κανντάλ και είχε τέκνα:
Πηγές
Κατηγορία:Οίκος της Φουά Κατηγορία:Ινφάντας της Ναβάρρας
Diagoon Housing
Ο Herman Hertzberger με το συγκρότημα κατοικιών, υποστήριξε μια σχεδιαστική λογική αλληλεπίδρασης μεταξύ του κτηρίου και των κατοίκων του. Αυτή η αντιμετώπιση ερχόταν σε ρήξη με τις ως τότε μεταπολεμικές τυποποιημένες κατοικίες.
Γενικά στοιχεία
Ωστόσο ως αρχικό στόχο είχε την ανάπτυξη κατοικημένης περιοχής από 324 μονοκατοικίες στο Vaassen. Το έργο αυτό δεν αναπτύχθηκε και χτίστηκαν οκτώ πρότυπες πειραματικές κατοικίες υπό την αιγίδα της Πειραματικής Στέγασης στη μεταπολεμική περιοχή Buitenhof του Delft.
Το συγκρότημα των οκτώ κατοικιών έχει συνδεθεί με το Iconic Houses Network (iconichouses.org ) από τον Ιανουάριο του 2016. Το δίκτυο αυτό περιλαμβάνει σπίτια που έχουν σημαντικό νόημα για τη σύγχρονη αρχιτεκτονική και είναι ανοιχτά στο κοινό. Η συμμετοχή στο δίκτυο αυτό αποτελεί σημαντική αναγνώριση και βήμα στη διεθνή διανομή αυτού του έργου από τον Herman Hertzberger.
Κεντρική Ιδέα
Το "Diagoon Housing" βασίστηκε στην ιδέα ενός «ημιτελούς προϊόντος». Το σχέδιο των κατόψεων είναι σχετικώς αόριστο, δηλαδή οι χρήστες δύνανται να προσαρμόσουν τις χρήσεις κάθε χώρου βάση των αναγκών τους και των επιθυμιών τους. Έτσι, ο αρχιτέκτονας θέτει τον χρήστη στο προσκήνιο του καθορισμού των λειτουργιών του χώρου του, εισάγοντας 2 όρους - την χωρική δυναμική και - την βέλτιστη δυνατή χωρική διάταξη εν συναρτήσει του χρόνου παραμονής του κατοίκου/ων. Έτσι, η ελευθερία αυτή παράγει ποικίλες χωρικές ιδιότητες και ένα ευρύ φάσμα παραλλαγών στην κατοίκηση.
«Η ευελιξία αντιπροσωπεύει το σύνολο όλων των ακατάλληλων λύσεων ενός προβλήματος»-Herman Hertzberger.
Οργάνωση
Το κάθε σπίτι αποτελείτε από δύο σταθερούς πυρήνες που μπορούν, ανάλογα τις ανάγκες των κατοίκων του, να φιλοξενήσουν διάφορες λειτουργίες όπως ύπνο, μελέτη, παιχνίδι, καθιστικό,
και τραπεζαρία. Οι λειτουργίες αυτές τοποθετούνται σε πέντε βατά (συμπεριλαμβανομένου και του ισογείου) επίπεδα. Το κάθε ένα έχει από το άλλο υψομετρική διαφορά μισού ορόφου, και στην τομή τους
(στο κέντρο του κτηρίου) δημιουργείτε ένα κενό που διατρέχει το κτήριο από επάνω ως κάτω και καταλήγει σε ένα άνοιγμα που οδηγεί στην επάνω αυλή. Μέσω αυτού του κενού επιτυγχάνεται μια κάθετη επικοινωνία η οποία είναι ζωτικής σημασίας για το κτήριο και παράλληλα λειτουργεί και ως φωταγωγός καθώς επικοινωνεί με όλους τους χώρους του σπιτιού.
μικρογραφία|Αξονομετρικό σχέδιο του συγκροτήματος κατοικιών.|left
Φυσικό Φως
Το φυσικό φως είναι μια πολύ σημαντική παράμετρος για τον Hertzberger και αυτό φαίνεται στα κτήρια του. Το κάθε κτήριο, όπως και αναφέρεται στο κεφάλαιο οργάνωση, στο κέντρο του με ένα άνοιγμα από το ισόγειο έως και το τελευταίο επίπεδο εισάγει το φυσικό φως σ΄όλους τους χώρους. Επίσης το κτήριο και από τις δυο πλευρές του (οι άλλες δύο συνορεύουν με τα άλλα κτήρια οπότε είναι τυφλές) έχει μεγάλα ανοίγματα, από πλάκα σε πλάκα. Το φως καθορίζεται από τους ίδιους τους κατοίκους μέσω συρόμενων φίλτρων -πανέλων και τζαμιών- όπου είναι τοποθετημένα κατάλληλα πλαίσια. Χαρακτηριστικό είναι το παιχνίδι του φωτός με το υλικό της επιφάνειας του κτιρίου.
Τεχνητό φως
Στους δοκούς από σκυρόδεμα υπάρχουν πρίζες οι οποίες λειτουργούν μέσω διακοπτών κοντά στον πυρήνα της σκάλας. Πάνω από αυτές τις πρίζες υπάρχουν σωλήνες όπου τα καλώδια τροφοδοτούνται από την άλλη πλευρά της δοκού. Έτσι στους κατοίκους δίνεται η ευχέρεια απόφασης του φωτισμού της αρεσκείας τους. .
Τομή
Ο Herman Hertzberger φαίνεται ότι στα έργα του χρησιμοποιεί το εργαλείο της τομής διότι στην τομή του το κτήριο παρουσιάζει μεγάλο ενδιαφέρον. Με τις μικρές αποστάσεις των πλακών και την ένωση των χώρων που φιλοξενούν μέσω του κενού, δημιουργεί την δυνατότητα διαγώνιας επικοινωνίας όλων των επιπέδων, άρα διευκολύνεται η χωρική επικοινωνία. Η διάταξη της τομής βασίζεται σε δύο σταθερούς πυρήνες, ένα κλιμακοστάσιο και έναν πυρήνα κοινής ωφέλειας (κουζίνα, μπάνια) με τα δωμάτια και τους χώρους γύρω από τους πυρήνες που δεν έχουν οριστεί.
Υλικά
Οι τοίχοι είναι κατασκευασμένοι από γκρι τσιμεντένιο μπλοκ σκυρόδεμα Β2 σε καθαρή τοιχοποιία (εσωτερικά και εξωτερικά), με υπερμεγέθους δοκούς από οπλισμένο σκυρόδεμα. Χαρακτηριστικά στοιχεία είναι η ευελιξία στη χρήση και η δυνατότητα επέκτασης.. Μαύρα μεταλλικά πλαίσια χρησιμοποιούντε στα ανοίγματα που καταλαμβάνουν το μεγαλύτερο και σημαντικότερο μέρος των όψεων καθώς υπάρχουν και άλλες μεταλλικές λεπτομέρειες όπως οι χειρολισθήρες, τα ερμάρια πάνω από τα περάσματα, η «σκάλα του πλοίου» στο δωμάτιο του πύργου, τα κιγκλιδώματα" κ.α.
Βιβλιογραφία
Κατηγορία:Κτίρια και κατασκευές στην Ολλανδία
Η Καλόγρια
Η Καλόγρια κυκλοφόρησε στις Ηνωμένες Πολιτείες στις 7 Σεπτεμβρίου 2018, από την Warner Bros. Pictures. Οι κριτικοί επαίνεσαν τις ερμηνείες και την ατμόσφαιρα της ταινίας, αλλά επέκριναν την αδύναμη αφήγησή της και τα υπερβολικά της jump-scares. Κέρδισε 365 εκατομμύρια δολάρια παγκοσμίως, καθιστώντας την ταινία με τα υψηλότερα κέρδη στο Σύμπαν Του Καλέσματος.